b'\n_START_ARTICLE_\nSo\xc4\x8da (glasilo)\n_START_PARAGRAPH_\nSo\xc4\x8da je bilo slovensko glasilo, ki ga je leta 1871 pri\xc4\x8delo izdajati istioimensko politi\xc4\x8dno dru\xc5\xa1tvo v Gorici. Glasilo je izhajala do leta 1915._NEWLINE_So\xc4\x8da je ob ustanovitvi izhajala dvakrat na mesec, od leta 1872 tedensko, od 1898 dvakrat ba teden, od 1907 pa trikrat tedensko. Izdajatelj in prvi urednik je bil Viktor Dolenc._NEWLINE_Delu katoli\xc5\xa1kega \xc4\x8dlanstva se je So\xc4\x8da zdela preve\xc4\x8d liberalno usmerjen tednik, zato so le ti \xc5\xbee leto kasneje ustanovili svoj bolj katoli\xc5\xa1ko usmerjen \xc4\x8dasopis Glas (1872 - 1875). Zaradi nasprotij med staroslovenci in mladoslovenci je bilo 1873 ustanovljeno novo piliti\xc4\x8dno dru\xc5\xa1tvo Gorica in Glas je postal njegovo glsilo. Dru\xc5\xa1tvi Gorica in So\xc4\x8da sta se leta 1876 spavili, ustanovili novo enotno dru\xc5\xa1tvo gori\xc5\xa1kih Slovencev Sloga, So\xc4\x8da pa je postala glasilo novoustanovljenega dru\xc5\xa1tva._NEWLINE_Glasilo So\xc4\x8da je dobilo med ljudmi veliko podporo, njeno politiko je oblokoval Anton Gregor\xc4\x8di\xc4\x8d, urednik pa je postal Andrej Gabr\xc5\xa1\xc4\x8dek. Po koncu sloga\xc5\xa1tva sta Gregor\xc4\x8di\xc4\x8d in Gabr\xc5\xa1\xc4\x8dek ustanovila Novo So\xc4\x8do (1889 - 1892), So\xc4\x8do pa je do 1891 prevzel Josip Tonkli. Ob koncu leta 1892 pa je Gabr\xc5\xa1\xc4\x8dek kot izdajatelj in odgovorni urednik ponovno prevzel So\xc4\x8do, ki je potem leta 1900 postala glasilo Narodno napredne stranke za Gori\xc5\xa1ko in izhajala do leta 1915.'